तसर्थ, तत्काल यूरो–४ लागू गर्ने, वर्कसपका लागि अटो भिलेजको कन्सेप्टमा जाने, यूरो–१ मापदण्ड पनि पूरा नगरेका सवारीसाधन विस्थापन गर्ने, मर्मत–सम्भारलाई ब्यवस्थित र सस्तो बनाउन स्पेयरपार्ट्समा लाग्ने राजस्वमा छुट दिने, सवारीसाधनमा प्रयोग हुने गुणस्तरयुक्त इन्धन आयात गर्ने, सवारीसाधन आयात गर्दा यूरो मापदण्डको चेकजाँच गर्ने मेसिन आयात गरी भन्सार नाकामा जडान गर्नेलगायतका सुधारात्मक कदमहरू चाल्न सके काठमाडौं उपत्यकालगायत बढी सवारी चाप भएका सहरमा बसोबास गर्ने नागरिकहरूले केही हदसम्म भए पनि प्रदूषणमुक्त जीवनयापन गर्न पाउने थिए र समष्टीगतरुपमा नेपालको प्राकृतिक वातावरणमा नै सकारात्मक प्रभाव पर्ने थियो ।
